

FISKIMÁLARÁÐIÐ

 Juni 2018

|  |
| --- |
| **Umsókn um kvotu til vinnuligar fiskiveiðiroyndir eftir makreli í 2018[[1]](#footnote-1)** |

GG: Rammurnar gerast størri, so hvørt, sum skrivað verður í tær. Sí eisini leiðbeiningina í endanum av oyðiblaðnum.

|  |
| --- |
| 1. Umsøkjari
 |

|  |
| --- |
| 1. Navn á fiskifari/fiskiførum, sum søkt verður fyri, og hvørji samstørv eru í verkætlanini.
 |

|  |
| --- |
| 1. Endamálið við vinnuligu fiskiveiðiroyndunum í 2018 (yvirskipað).

  |
| 1. Greining av verkætlanini (hvat verður gjørt) herundir tíðarætlan, kostnaðarætlan og fígging av verkætlanini[[2]](#footnote-2).

Greið somuleiðis frá reiðskapi, útgerð (umborð og í landi) og fiskileiðum[[3]](#footnote-3). Metast skal eisini um møguliga hjáveiðu í royndunum (hvørji fiskasløg, og hvussu stórar nøgdir, talan kann verða um). |

|  |
| --- |
| 1. Greið frá menningar- og nýskapanarvirðinum í royndunum umframt virðisøking av veiðuni (umborð og í landi).

Greið eisini frá, hvørjar vørur ætlanin er at framleiða á landi (ella sjógvi), og hvussu hesar víkja frá/skilja seg frá verandi framleiðslu á størru uppsjóvavirkjunum. |

|  |
| --- |
| 1. Hvørji verður samstarvað við, og hvørji fylgja við royndunum?
 |

|  |
| --- |
| 1. Listi yvir viðfest skjøl:
 |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Staður og dagfesting Undirskrift

**Leiðbeining til umsóknarblaðið**

Sambært kunngerð skal í viðgerðini av umsóknini um vinnuligar fiskiveiðiroyndir eftir makreli í 2018, eins og árini frammanundan, serligur dentur leggjast á menningar- og nýskapanarvirðið í royndun­um, umframt virðisøking av veiðuni.

**1. Umsøkjari**

Navn á felagi/persóni, sum hevur formligu/løgfrøðiligu ábyrgdina av verkætlanini, kontaktpersóni og verkætlanarleiðara. Hetta kann sjálvandi vera ein og sami persónur. Skriva bústað, teldupost og fartelefon fyri persónarnar, sum hava ábyrgdina av verkætlanini.

**2. Navn á fiskifari/fiskiførum, sum søkt verður fyri**

Navn á fiskifari ella -førum, sum møguliga skulu hava loyvi til vinnuligar fiskiveiðiroyndir eftir makreli í 2018 (sum eru við í verkætlanini).

**3. Endamál við vinnuligu fiskiveiðiroyndunum (verkætlanini)**

Hví verður farið undir verkætlanina, og hvat er endamálið við verkætlanini? Hvørji úrslit skal verk­ætlanin væntandi geva, og hvør skal væntandi fáa ágóðan av royndunum?

Neyðugt er at vátta, at frágreiðing verður skrivað.

**4. Greining av verkætlanini (hvat verður gjørt) - herundir tíðarætlan, kostnaðarætlan og fígging av**

**verkætlanini[[4]](#footnote-4). Greið somuleiðis frá reiðskapi, útgerð (umborð og í landi) og fiskileiðum[[5]](#footnote-5)**

Lýs í stuttum verkætlanina so væl sum til ber. Tað, sum hevur serligan týdning, er:

* Nær verkætlanin byrjar, og nær hon væntandi er liðug.
* Nær sjálvar fiskiveiðiroyndirnar verða gjørdar.
* Eftir hvørjum fiskaslagi/sløgum verður roynt, og hvør møgulig hjáveiða verður.
* Hvør reiðskapur verður brúktur og serliga, um hann er øðrvísi enn vanliga loyvdur reiðskapur.
* Á hvørjum leiðum verður royndarfiskað (og er talan um stongd økir).
* Hvussu fer hagreiðing, framleiðsla og søla fram av veiðuni, og hvussu verður tryggjað, at øll veiða kemur til høldar.
* Hvar verður avreitt, ella hvar verður veiðan løgd upp (eftirlit).
* Hvørjar framleiðslur vera (umborð ella í landi), hvussu fer sølan fram, og hvørji lond verður væntandi selt til.

Greið eisini frá, hvussu royndirnar verða skjalfestar, og hvørjar frágreiðingar verða gjørdar.

Roknað verður við, at reiðaríið stendur fyri útreiðslunum til royndarfiskiskapin, men tað hevur týdning at gera greitt, hvørjar uttanhýsis útreiðslur møguliga liggja í verkætlanini. Fest á blaðið, hvørjar uttanhýsis útreiðslurnar eru, og hvør ber kostnaðin av hesum útreiðslum.

**GG:** Fá greitt fram í frágreiðingini, hvussu umbidnu kvoturnar innganga í fíggjarætlanina, og hvussu hesar eru við til at fíggja verkætlanina.

**5. Greið frá menningar- og nýskapanarvirðinum í royndunum umframt virðisøking av veiðuni (umborð og í landi)**

Greið væl frá, hvat verður gjørt umborð, og hvat verður gjørt í landi, og hvussu sølan fer fram. Fá við,

hvør menning fer fram, og hvør nýskapan er í royndunum (innovatión). Herundir hvørjar vørur ætlanin er at framleiða á landi (ella sjógvi), og hvussu hesar víkja frá/skilja seg frá verandi framleiðslu á størru uppsjóvavirkjunum. Týdningarmikið er at fáa fram virðisøkingina av fiskinum frá tí, hann er veiddur, og til hann er seldur. Vís eisini á, hvør virðisskapan­in er samanborið við verandi framleiðslur.

1. **Samstarv við onnur**

Greið frá, hvørjar samstarvspartnarar umsøkjarin ætlar skulu vera við í verkætlanini, og hvønn leiklut teir hava hvør sær. Her kann vera talan um ráðgevarar og serkønar á fleiri økjum: Reiðskapur, framleiðslu, marknaður, búskapur, umframt IT- tøkni o.s.fr.

Fiskiveiðieftirlitið skal vera væl kunnað um, nær og hvar skipið/skipini er/eru á veiðu. Tað kann hugsast, at eftirlitið skal hava eygleiðara við umborð. Havstovan eigur eisini at hava møguleikan at fáa til vega ymisk sýni av veiðuni ella møguligari hjáveiðu. Eisini her kann tað hugsast, at biolog-assistentur verður við á royndarveiðuni.

**7. Viðløgd skjøl**

Biðið verður um ein lista yvir tey skjøl, sum verða løgd við umsóknini.

**Umsóknin, sum kann sendast á** **fisk@fisk.fo** **ella til postboks 347, 110 Tórshavn, skal vera Fiskimálaráðnum í hendi áðrenn kl. 12.00 fríggjadagin 10. august 2018.**

1. K. 1 frá 2/1-2018 sum broytt við K. 86 frá 28/6 -2018 (“Vinnuligar fiskiveiðiroyndir” – nøgd og umsóknarfreist broytt) [↑](#footnote-ref-1)
2. Útgreinað kostnaðarætlan kann leggjast við sum serligt skjal. [↑](#footnote-ref-2)
3. Møguleiki er at senda við kort yvir royndarleiðir. [↑](#footnote-ref-3)
4. Útgreinað kostnaðarætlan kann leggjast við sum serligt skjal. [↑](#footnote-ref-4)
5. Møguleiki er at senda við kort yvir royndarleiðir. [↑](#footnote-ref-5)